Ministru kabineta noteikumu “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk - MK) noteikumu projekts “Grozījumi “Ministru kabineta 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”” (turpmāk – MK noteikumu projekts) izstrādāts saskaņā ar:- Eiropas Parlamenta un Padomes regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus, 67. un 68.pantu, lai vienkāršotu Eiropas Savienības (turpmāk – ES) fondu projektu izmaksu uzskaiti, t.sk. samazinātu finansējuma saņēmēja administratīvo slogu projekta netiešu izmaksu uzskaitei un maksājumu pieprasījumu pamatojošās dokumentācijas sagatavošanai, kā arī samazinātu ES fondu uzraugošās iestādes administratīvo slogu projektu dokumentāciju pārbaudēm un palielinātu ES fondu finansējuma aprites ātrumu;- Labklājības ministrijas rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināts Valsts sekretāru sanāksmē 2014.gada 27.novembrī, VSS-1072). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd MK 2014.gada 23.decembra noteikumi Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” (turpmāk – MK noteikumi Nr.836) nosaka, ka projekta netiešās attiecināmās izmaksas tiek plānotas kā reālās izmaksas ne vairāk kā 7% apjomā no projekta tiešajām attiecināmajām izmaksām (projekta īstenošanas izmaksas, kas tieši saistītas ar projekta mērķa un rādītāju sasniegšanu, un horizontālo principu nodrošināšanu).Lai vienkāršotu ES fondu projektu izmaksu uzskaiti, t.sk. samazinātu finansējuma saņēmēja administratīvo slogu (projekta netiešu izmaksu uzskaitei, kā arī maksājuma pieprasījumu pamatojošās dokumentācijas sagatavošanai), ES fondu projekta uzraugošās iestādes administratīvo slogu, veicot projekta dokumentācijas pārbaudes, kā arī, lai vienkāršotu ES fondu uzskaiti un ES fondu finansējuma apriti ir nepieciešamas izstrādāt šo MK noteikumu projektu saskaņā ar Finanšu ministrijas “Vadlīnijām attiecināmo un neattiecināmo izmaksu noteikšanai 2014.–2020.gada plānošanas periodā” un “Metodiku par netiešo izmaksu vienotās likmes piemērošanu projekta izmaksu atzīšanā 2014.–2020.gada plānošanas periodā”.Izstrādātais MK noteikumu projekts paredz netiešo izmaksu vienotās likmes piemērošanu MK notiekumiem Nr.836, t.i., noteikt, ka netiešās attiecināmās izmaksas (izmaksas, kas nav tieši saistītas ar projekta rezultātu sasniegšanu, bet atbalsta un nodrošina apstākļus projekta rezultātu sasniegšanu – finansējuma saņēmēja administratīvās izmaksas) tiek plānotas kā viena izmaksu pozīcija 15% apmērā no tiešajām personāla attiecināmajām izmaksām, ko veido projekta īstenošanas un projekta vadības personāla atlīdzības izmaksas (netiešās izmaksas = tiešās personāla attiecināmās izmaksas x 15%).Vienkāršoto izmaksu metode projektā tiek piemērota no Finanšu ministrijas izstrādās metodikas “Metodiku par netiešo izmaksu vienotās likmes piemērošanu projekta izmaksu atzīšanā 2014.–2020.gada plānošanas periodā” spēkā stāšanās dienas (t.i., no 2015.gada 16.februāra). Vienkāršoto izmaksu piemērošana no 2015.gada 16.februāra veicina labvēlīgākus apstākļus finansējuma saņēmējam, proti, tiek jau šobrīd mazināts administratīvais slogs (t.sk., jau sākotnēji projekta ietvaros veiktajām izmaksām piemērojot projektā vienkāršoto izmaksu pieeju, finansējuma saņēmējam nebūs nepieciešams veikt papildu grozījumus projektā, mainot netiešo izmaksu uzskaites kārtību), kā arī tiks mazināts neattiecināmo izmaksu risks, veicot pāreju netiešo izmaksu uzskaites kārtībā.Izmaksas, kas radušas līdz vienkāršoto izmaksu piemērošanai (t.i., no 2015.gada 2.janvāra līdz 2015.gada 15.februārim), finansējuma saņēmējs - Nodarbinātības valsts aģentūra – uzskaita ārpus projekta un finansēs no valsts pamatbudžeta apakšprogrammas 07.01.00 “Nodarbinātības valsts aģentūras administrēšana”.2. Atbilstoši Labklājības ministrijas rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”:- precizēti bezdarbnieku iesaistes nosacījumi atbalstāmajā darbībā “atbalsts reģionālai mobilitātei”, paredzot, ka atbalstu var saņemt ne tikai tie bezdarbnieki, kuru apmācību vai prakses vieta atrodas 20 km attālumā no bezdarbnieka deklarētās dzīvesvietas, kuras administratīvajā teritorijā bezdarbnieks ir deklarēts vismaz sešus mēnešus, bet arī tie bezdarbnieki, kas šajā laikā mainījuši deklarēto dzīvesvietu un gan jaunā, gan iepriekšējā dzīvesvieta atrodas vienas pašvaldības administratīvajā teritorijā. Papildus tiek paredzēts, ka finanšu atlīdzību finansējuma saņēmējs izmaksā līdz katra mēneša 10. vai 20.datumam pēc transporta un īres izdevumus apliecinošo dokumentu saņemšanas;- precizēts 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” ietvaros plānotā ES struktūrfondu un Kohēzijas fonda 2007.-2013.gada plānošanas periodā darbības programmas “Cilvēkresursi un nodarbinātība” 1.3.1.1.3.apakšaktivitātes „Bezdarbnieku un darba meklētāju apmācība” otrās kārtas ietvaros īstenotā izmēģinājumprojekta 2.kārtas īstenošanas periods, paredzot, ka bezdarbnieku iesaiste pilotprojektā tiek veikta līdz kopā ir iesaistīti 200 bezdarbnieki, bet ne ilgāk kā līdz 2016.gada 1.aprīlim (iepriekš tika plānots, ka iesaiste ilgs ne ilgāk kā līdz 2015.gada 30.jūlijam);- paredzēts, ka atbalstāmo darbību “profesionālā apmācība, pārkvalifikācija, kvalifikācijas paaugstināšana” un “neformālās izglītības programmu apguve” ietvaros finanšu atbalsts izglītības iestādēm, lai pielāgotu mācību un prakses vietas bezdarbniekiem tiek sniegts saskaņā ar valsts atbalsta saņemšanu saistītiem nosacījumiem.Ņemot vērā iepriekš minēto, MK noteikumos Nr.836 ir nepieciešams veikt atbilstošus grozījumus.Papildus MK noteikumu projekts precizēts atbilstoši iebildumiem un priekšlikumiem, kas saņemti saskaņošanas procesā par citiem MK noteikumu projektiem par Labklājības ministrijas pārziņā esošo specifisko atbalsta mērķu īstenošanu. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodarbinātības valsts aģentūras (turpmāk – NVA) reģistrēti bezdarbnieki un darba meklētāji, īpaši ar zemu un darba tirgus prasībām neatbilstošu prasmju un kvalifikācijas līmeni (atbilstoši NVA statistikas datiem – reģistrētais bezdarba līmenis valstī 2015.gada 31.martā bija 9,2%).  |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības. Vienlaikus MK notiekumu projekts samazina administratīvo slogu finansējuma saņēmējam un ES fondu uzraugošajām iestādēm. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts izstrādāts atbilstoši Labklājības ministrijas rosinātajiem grozījumiem [MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem](http://likumi.lv/doc.php?id=268207)” (izsludināts Valsts sekretāru sanāksmē 2014.gada 27.novembrī, VSS-1072). |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2015.gada 17.aprīļa līdz 2015.gada 28.aprīlim sabiedrības pārstāvjus: 1) rakstiski sniegt viedokli par MK projektu tā izstrādes stadijā – nosūtot elektroniski uz e-pastu: atbildiga.iestade@lm.gov.lv; 2) klātienē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde un NVA kā ES fondu finansējuma saņēmējs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III. un V.sadaļa – MK noteikumu projekts šo jomu neskar.

Ministru prezidente L.Straujuma

Labklājības ministrs U.Augulis

20.05.2015. 11:05

1 195

A.Vībe, 67021648

Anna.Vibe@lm.gov.lv